ขอมาสอบถามอีกครั้งนะคะ พอดีมีเพศสัมพันธ์กับแฟนเมื่อวันที่1พ.ยไม่ได้ใส่ถุงยางอนามัย หลั่งนอกผ่านไปไม่กี่นาที แล้วมามีครั้งที่2อีก ล้างน้องชายแล้ว ตอนนี้ยังไม่ได้กินยาคุมเลย(ลืมกิน) มีโอกาสตั้งครรภ์ไหม แล้วกินยาคุมฉุกเฉินตอนนี้ทันไหมคะ
สวัสดีค่ะ ยาคุมกำเนิดฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนถ้าผ่านมาไม่เกิน 72 ชั่วโมงหลังมีเพศสัมพันธ์ จึงสามารถที่จะกินยาคุมฉุกเฉินตามไปได้ถ้ามีข้อบ่งชี้ และหลังกินยาให้สังเกตอาการจากยาคุมฉุกเฉินค่ะ และสังเกตรอบเดือนด้วย ถ้าประจำเดือนมาช้าเกินกว่า 35 วันไปแล้ว การซื้อชุดตรวจการตั้งครรภ์ทางปัสสาวะมาตรวจได้เองเบื้องต้นก็ทำได้ให้ผลบวกได้ตั้งแต่ 10-14 วันหลังปฏิสนธิ